stanford-oval/wikipedia huggingface dataset:
יחסי ערב הסעודית – תאילנד
היסטוריה

בין שתי המדינות קיימים יחסים היסטוריים ארוכים. שתי הממלכות נהנו מיחסים טובים עוד לפני שייסדו את היחסים הרשמיים ביניהן ב-1 באוקטובר 1957 במעמד נציגים תושבים בבירותיהן. בשנת 1966 שודרגו היחסים לרמת שגריר.
פרשת היהלום הכחול השפיעה על אופי היחסים. היא סדרת אירועים שהתרחשה ב-1989 בעקבות גנבת אבני חן ממקורב לבית המלוכה הסעודי על ידי עובד תאילנדי. מוחמד אל-ראוואלי נסע לבנגקוק לחקור את נסיבות המקרה, אך נחטף ונרצח. שלושה חודשים מאוחר יותר נורו עוד שלושה פקידים בשגרירות הסעודית בבנגקוק. כישלון המשטרה התאילנדית לפענח את האירועים הביא למשבר ביחסים.
בעקבות הפרשה, נמנעה סעודיה להנפיק אישורי עבודה לתאילנדים והזהירה את אזרחיה מלבקר במדינה.
בעשור השני של המאה ה-21 נפוצו סימנים להתחממות היחסים בין המדינות. על פי פרשנים אחדים נטען כי "היריבות במפרץ הפרסי בין איראן לסעודיה, בה הממלכה הסעודית מוצאת שההשפעה הגוברת של איראן בתאילנד היא חיסרון ביחסיה עם תאילנד."
לפי פרסומים שונים, הסנקציות על תאילנד פגעו ביחסים בין המדינות, כשמ-500 אלף תאילנדים שעבדו בסעודיה נותרו פחות מ-100; כמו כן מספר הסטודנטים בסעודיה ירד מאלפים ל-300.
באתר שגרירות תאילנד בסעודיה נכתב כי "תאילנד וסעודיה תמיד חולקות דעות דומות בנושאים אזוריים ובינלאומיים מרכזיים, בייחוד אלו החשובים לשלום והביטחון הבינלאומי. שתי המדינות פועלות בשיתוף פעולה הדוק ותומכות זו בזו באו"ם ובפורומים בינלאומיים אחרים."
במשך שנים ניסתה תאילנד לחדש את היחסים, בין השאר כדי לסייע לענף התיירות - שקריטי לכלכלה שלה. סעודיה סירבה. אחרי יותר מ-30 שנה, הכריזו סעודיה ותאילנד על חידוש מלא של היחסים הדיפלומטיים ביניהן. שתי המדינות ציינו כי ימנו שגרירים חדשים.
סחר

בשנת 2019 הייתה סעודיה שותפת הסחר ה-18 בגודלה בייצוא התאילנדי, וה-6 בגודלה מבחינת הייבוא לתאילנד.
ערב הסעודית היא הספקית הגדולה ביותר של תאילנד בתחום הנפט. בשנת 2018 עמד היקף הסחר בין המדינות על כ-9.3 מיליארד דולר.
בשנת 2018 עמד היקף הסחר בין המדינות על כ-9.3 מיליארד דולר. באותה שנה, סעודיה ייבאה מתאילנד סחורות בשווי כולל של כ-2 מיליארד דולר, ובעיקר כלי רכב שאינם רכבות, מכונות ובשר. היקף הסחורות שתאילנד ייבאה מסעודיה עמד על 7.3 מיליארד דולר, וביניהן שמנים ומינרלים, דשנים וכימיקלים אורגניים.
עובדים תאילנדים בסעודיה

לפני מלחמת המפרץ ב-1990 סעודיה הייתה השוק הגדול ביותר מעבר לים לעובדים תאילנדים כשמספר העובדים התאילנדים בה חצה את ה-200 אלף. כיום, לפי נתונים של משרד החוץ הסעודי, מספרם עומד על 10,000.
אסלאם

תאילנד, שבה כמעט 3 מיליון מוסלמים מייחסת חשיבות רבה לאירועים בשתי הערים הקדושות לאסלאם. מספר עולי הרגל התאילנדים שמבקרים מדי שנה כחלק ממצוות החג' נע בין 9,000 ל-10,000.
ראו גם

יחסי איראן–תאילנד
Djesse Vol. 2

Djesse Vol. 2 הוא האלבום השני בסדרת האלבומים Djesse של המוזיקאי האנגלי ג'ייקוב קולייר. האלבום יצא לאור ב-19 ביולי 2019, על ידי חברות התקליטים הג'נגה רקורדס, דקה וגפן רקורדס. Djesse הוא אוסף מתוכנן של ארבעה אלבומים שהוכרז ב-29 באוקטובר 2018, כל אחד מהאלבומים מתאר חלק אחר של היום.
הסינגל הראשון מתוך האלבום, "Make Me Cry", יצא לאור ב-12 באפריל 2019. וידאו קליפ של 360° לסינגל פורסם ב-16 באפריל. ב-26 באפריל יצא הסינגל השני מהאלבום, גרסת כיסוי לשיר "Here Comes the Sun" של הביטלס, שהופקה בשיתוף פעולה עם דודי קלארק. קולייר וקלארק ביימו והקליטו בעצמם את הקליפ הנלווה לסינגל.
גרסת הכיסוי לשיר "Moon River" זכתה בפרס גראמי ל"עיבוד הטוב ביותר, אינסטרומנטלי או א-קאפלה" בטקס פרסי גראמי ה-62.
רשימת רצועות

| מס' | שם | משך |
| --- | --- | --- |
| 1. | Intro  | 1:27 |
| 2. | Sky Above  | 4:11 |
| 3. | Bakumbe (בהשתתפות סם אמידון)   | 4:09 |
| 4. | Make Me Cry  | 3:52 |
| 5. | Moon River  | 8:17 |
| 6. | Feel (בהשתתפות ליאן לה האבאס)   | 6:30 |
| 7. | À Noite (Interlude)  | 2:24 |
| 8. | Lua (בהשתתפות מארו)   | 7:02 |
| 9. | I Heard You Singing (בהשתתפות בקה סטיבנס וכריס ת'ילי)   | 4:51 |
| 10. | It Don't Matter (בהשתתפות ג'וג'ו)   | 4:21 |
| 11. | Here Comes the Sun (בהשתתפות דודי)   | 3:58 |
| 12. | Dun Dun Ba Ba (Interlude)  | 1:55 |
| 13. | Nebaluyo (בהשתתפות אומו סנגרה)   | 5:17 |
| 14. | Do You Feel Love (בהשתתפות סטיב ואי)   | 3:33 |
| 15. | Outro  | 2:46 |
| 16. | Time to Rest Your Weary Head  | 6:09 |
| משך כולל: | משך כולל: | 70:42 |
הערות שוליים

1 2  "Jacob Collier | Collier Kapitel zwei - neue Single Make Me Cry". www.jazzecho.de. 18 במרץ 2019. נבדק ב-19 באוקטובר 2019. {{cite web}}:  (עזרה)
↑  Grosman, Romain. "JACOB COLLIER – " DJESSE VOL.2 "". נבדק ב-19 באוקטובר 2019. {{cite web}}:  (עזרה)
↑  Collier, Jacob (29 באוקטובר 2018), DJESSE Announcement!, נבדק ב-25 באפריל 2019 {{citation}}:  (עזרה)
↑  Mason, Amelia (5 בדצמבר 2018). "Reaching Tech's Limit, YouTube Phenom Jacob Collier Seeks A Human Touch". WBUR: The Artery (באנגלית). Boston University. נבדק ב-25 באפריל 2019. {{cite web}}:  (עזרה)
↑  Shapiro, Ari (12 בדצמבר 2018). "Jacob Collier Makes Staggering, Complex Music Feel Effortless". npr. נבדק ב-25 באפריל 2019. {{cite web}}:  (עזרה)
1 2  "Jacob Collier Announces The Next Volume Of Wildly Ambitious New Project: Djesse – Volume 2 Out June 28 On Geffen/Decca". Shore Fire Media.
↑  תבנית:Cite twitter
1 2  "Two-Time Grammy Award-Winning Multi-Instrumentalist And Singer Jacob Collier Releases New Album Djesse Volume 2". Umusic. נבדק ב-19 באוקטובר 2019. {{cite web}}:  (עזרה)
1 2  Peacock, Tim (27 באפריל 2019). "Listen To Jacob Collier And Dodie Reimagine The Beatles' 'Here Comes The Sun'". udiscovermusic.com. {{cite web}}:  (עזרה)
↑  Brown, Corey (14 במאי 2019). "Jacob Collier: Here Comes The Sun". נבדק ב-19 באוקטובר 2019. {{cite web}}:  (עזרה)
↑  "Dodie Clark vs. Jacob Collier: Bedroom Introvert Musicians". FLOOD.
| --- | --- |
בקרת זהויות :  MusicBrainz release group: 6a1ed664-2ad9-4df2-a690-4cfcbc3aaf36
סטרייט ולעניין

| --- | --- |

 סוגה:  קומדיית מצבים
 יוצרים:  כנרת טריפון רשף
 כותבים:  אבי שמש   כנרת טריפון רשף   עמית ליאור   ירון זליג   עודד פלוט
 בימוי:  ערן ריקליס   אבינועם דמארי   גלי רשף   מיקי הרץ
 שחקנים:  כנרת טריפון רשף   רפי ויינשטוק   דבי קליידר-ברושי (דבי ונולי)   אבי יפה   דפנה אנגל  אייל רוזלס
 פסקול:  יעקב למאי
 ארץ מקור:  ישראל
 שפות:  עברית 
 מספר עונות:  2
 מספר פרקים:  19
 הפקה
 מפיק:  מיכה שרפשטיין   עמיתן מנלזון
 חברת הפקה:  מוביט הפקות בע"מ
 עורכים:  בועז רוזנפלד
 צלמים:  מוני שם-טוב   אריאל ליס   בוריס בלנקין   איתן הדר
 מוזיקה:  יעקב למאי
 אורך פרק:  25 דקות
 שידור
 רשת שידור:  ערוץ 1
 תקופת שידור מקורית:  22 בדצמבר 1993 – 1 ביולי 1994
 קישורים חיצוניים
 דף הסדרה בארכיון תאגיד השידור הישראלי
 דף התוכנית ב-IMDb
 
סטרייט ולעניין היא קומדיית מצבים, מבית היוצר של הערוץ הראשון, שהופקה ושודרה בין השנים 1993–1994. הסדרה הייתה סדרת הטלוויזיה הישראלית הראשונה אשר הציגה דמות של הומוסקסואל בפריים טיים.
העלילה התרחשה בתל אביב והתמקדה בשניים החולקים דירה, שירי (כנרת טריפון רשף) ורוני (רפי ויינשטוק), מעצב גרפי מצליח, שבו שירי מתאהבת למרות נטיותיו המיניות, ובחבריהם ליאורה, מנשה כצנלסון וסמדרה המתגוררים באותו הבניין. הסדרה קיבלה את השראתה מקומדיית המצבים האמריקנית "שלושה בדירה אחת". דמותו של השכן מנשה כצנלסון (אבי יפה) כנער גאון מכיתה ו הופיעה מאוחר יותר בסדרה "בצפר".
בשנת 2012 שודרה הסדרה בשידורים חוזרים בערוץ הראשון, ומפעם לפעם שודרה גם ברצועת השידורים הלילית של הערוץ הראשון.
הפקה

לאחר שסיימה את לימודי המשחק והכתיבה באוניברסיטת תל אביב, פנתה כנרת טריפון רשף לכתיבת הפיילוט לסדרה "סטרייט ולעניין", שנקראה תחילה "יוצאים מהכלים". הפיילוט לסדרה צולם בקיבוץ יגור, ובו השתתפו רפי ויינשטוק ואיילת זורר. טריפון נעזרה במפיק מיכה שרפשטיין כדי לערוך את הפיילוט ולפנות לערוץ הראשון. הערוץ החליט לשלב את הסדרה בלוח שידוריו, ולפרויקט צוות ערן ריקליס כבמאי, לאחר שעבד עם שרפשטיין בסרט "זוהר". כשהוחלט על תחילת הצילומים, זורר הייתה בארצות הברית ועל כן הוחלפה בדבי קליידר-ברושי, ורפי ויינשטוק הוטס מאוסטריה לאחר שהחל לשחק שם בתפקיד הראשי בהפקה של "ישו כוכב עליון".
לסדרה הופקו שתי עונות ו-19 פרקים סה"כ.
ראו גם

קוויקי
שלושה בדירה אחת
הערות שוליים

↑  יסמין מקס, לזפזפ בגאווה, באתר nrg‏, 14 ביוני 2005
1 2  אמיר תומר, ‏גיי ולעניין: רפי ויינשטוק על הסדרה הגאה הראשונה בישראל, באתר ‏מאקו‏, 5 בדצמבר 2011
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
Paul Simon (אלבום)

Paul Simon הוא אלבום האולפן הסולו השני של זמר הפולק והרוק היהודי-אמריקאי פול סיימון שיצא לאור ב-1972 בהוצאת קולומביה רקורדס. זהו האלבום הראשון שהוציא סיימון מאז פירוקו של הצמד סיימון וגרפונקל כשנתיים קודם לכן. בניגוד לאלבומי סיימון וגרפונקל שהתאפיינו בסגנון רוק ופולק כלל האלבום אלמנטים של סגנונות מוזיקה נוספים כמו: סקא, מוזיקה לטינית וג'אז. האלבום הגיע למקום הראשון במצעד האלבומים הבריטי וכלול ברשימת 500 האלבומים הגדולים בכל הזמנים של המגזין רולינג סטון.
רקע, הפקת האלבום

ב-1970 הוציאו סיימון וגרפונקל את אלבומם החמישי Bridge over Troubled Water שזכה להצלחה רבה. במהלך אותה השנה החליט סיימון לפרק את שותפותו עם גרפונקל ולפצוח בקריירת סולו.
בחיפושיו אחר חומרים ורעיונות לאלבום סולו החל סיימון להתעניין בז'אנרים שונים של מוזיקה. הוא הושפע, בין השאר, ממוזיקת סקא ואף נסע לג'מייקה ביחד עם המפיק רוי היילי ושם, באולפן הקלטות בקינגסטון, פיתח את הלחן לשיר Mother and Child Reunion. השיר Me and Julio Down by the Schoolyard מכיל אלמנטים של מוזיקה לטינית והשיר Duncan כולל אלמנטים של מוזיקה עממית אנדית, בדומה לשיר El Condor Pasa מהאלבום Bridge over Troubled Water. השיר Hobo's Blues מכיל אלמנטים של ג'אז ובלוז והוקלט בפריז יחד עם כנר הג'אז סטפן גרפלי. במהלך הפקת האלבום שיתף סיימון פעולה עם מוסקאים ידועים כמו האל בליין, רון קרטר ואיירטו מוריירה.
קבלת האלבום

האלבום זכה לביקורות חיוביות, בין השאר מג'ון לנדאו מהמגזין רולינג סטון ששיבח נכונותו של סיימון להתמודד עם כאב אישי בשיריו. רוברט כריסטגאו מהוילג' ווייס החמיא ליכולת השירה וההלחנה של סיימון שלדעתו לא באה לידי ביטוי בתקופת סיימון וגרפונקל. מבקר המוזיקה יוסי חרסונסקי כתב במעריב כי באלבום סיימון מתגלה "כיוצר מקורי ואמיתי וכמזמר בלדות בחסד" והטקסטים "הרבה יותר שנונים, אירוניים ואישיים מכל מה שעשה פול בעבר." בן שלו, כתב 49 שנים לאחר יציאת האלבום, כי לדעתו, סיימון מתרחק מהפופ התעשייתי שאפיין את הלהיטים המאוחרים של סיימון וגרפונקל והאלבום נוצר "בלי מיתרים קצפתיים מרחפים, בלי הרמוניות מלאכיות, בלי הדהוד רוטט. בלי סוכר." עוד מציין שלו כי בנוסף למקצבים וסגנונות מחוץ לעולם האנגלו־אמריקאי, מתאפיין האלבום בגישה זרוקה ומשוחררת. העלילה המוסקילית של השירים איננה מוקפדת והשירה נשמעת לעיתים "כמו מעידה שסיימון מתענג על חוסר התקניות שלה ועל המצב הנפשי המשוחרר (בואכה "ככה אני רוצה לשיר ולא אכפת לי מה תחשבו") שהיא מבטאת." סיימון אמר בעצמו בראיון לניו-יורק טיימס כי "אינני מחפש את הצליל המושלם. המושלם איננו בהכרח הטוב ביותר.
האלבום מכר יותר ממיליון עותקים והגיע בשיאו למקום הרביעי במצעד בילבורד 200 ולמקום הראשון במצעד האלבומים הבריטי. השירים Mother and Child Reunion ו-Me and Julio Down by the Schoolyard הפכו ללהיטים והגיעו למקום הרביעי וה-22 בהתאמה במצעד בילבורד 100.
עם זאת האלבום לא התקרב לממדי ההצלחה של אלבומי סיימון וגרפונקל ולא זכה באף מועמדות לפרסי הגראמי. סיימון לא יצא למסע הופעות בעקבות יציאת האלבום בשל החשש שאין ברשותו מספיק חומרים למופע סולו. ב-14 ביוני 1972 התאחד סיימון עם גרפונקל כאשר השניים הופיעו במדיסון סקוור גארדן בניו-יורק במופע שאורגן על-ידי וורן ביטי בכדי לגייס כספים עבור הסנאטור ג'ורג' מקגוורן, מועמד המפלגה הדמוקרטית בבחירות לנשיאות ארצות הברית באותה השנה. באותו שבוע הוציאה קולומביה רקרודס את האלבום Simon and Garfunkel's Greats Hits. אלבום זה שהה במצעד האלבומים במשך כשנתיים לעומת 26 שבועות בהם צעד אלבום הסולו, והיה לאלבום הנמכר ביותר של סיימון וגרפונקל בארצות הברית.
האלבום נמצא במקום ה-425 ברשימת 500 האלבומים הגדולים בכל הזמנים של המגזין רולינג סטון בגרסה המעודכנת לשנת 2020.
רשימת רצועות

כל השירים נכתבו על ידי פול סיימון למעו השיר Hobo's Blues שנכתב בשיתוף עם סטפן גרפלי.
| מס' | שם השיר | משך |
| --- | --- | --- |
צד א'
| 1 | Mother and Child Reunion | 03:05 |
| 2 | Duncan | 04:39 |
| 3 | Everything Put Together Falls Apart | 01:59 |
| 4 | Run That Body Down | 03:52 |
| 5 | Armistice Day | 03:55 |
צד ב'
| 1 | Me and Julio Down by the Schoolyard | 02:42 |
| 2 | Peace Like a River | 03:20 |
| 3 | Papa Hobo | 02:34 |
| 4 | Hobo's Blues | 01:21 |
| 5 | Paranoia Blues | 02:54 |
| 6 | Congratulations | 03:42 |
|  |  | אורך כולל: 34:03 |
הערות שוליים

↑  Robert Hillburn, Paul Simon: The Life, London: Simon & Schuster, 2018, עמ' 164-168
1 2  Robert Hillburn, Paul Simon: The Life, London: Simon & Schuster, 2018, עמ' 171
↑  יוסי חרסונסקי, עולמו החדש של פול סיימון, מעריב 25 באפריל, 1972, עמ' 25
↑   בן שלו, האלבום הראשון של פול סיימון אחרי "סיימון וגרפונקל" מלהיב גם ביום הולדתו ה-80, באתר הארץ, 12 באוקטובר 2021
↑  Don Heckman, View From Simon's Bridge, New York Times, ‏Feb 27, 1972
↑  Paul Simon, Billboard
↑  Chris Charlesworth, The complete guide to the music of Paul Simon and Simon & Garfunkel, London: Omnibus Press, 1997, עמ' 60
↑  Robert Hillburn, Paul Simon: The Life, London: Simon and Schuster, 2018, עמ' 173
↑  The 500 Greatest Albums of All Time, Rolling Stone, ‏Sep, 22, 2020
| --- | --- |
בקרת זהויות :  MusicBrainz release group: 602d0c54-2901-3469-a683-a5a50f3e5260
עספור

| --- | --- |

סמליל הסדרה
 סוגה:  מותחן, פעולה, קומדיה, רומנטיקה, דרמה, פשע
 יוצרים:  חנן סביון, גיא עמיר
 כותבים:  חנן סביון, גיא עמיר
 בימוי:  רני סער
 שחקנים:  שלום מיכאלשווילי  עוז זהבי  חנן סביון  גיא עמיר  אפרת דור  אביב אלוש  דנה פרידר  גל גדות  עמוס תמם  דן שפירא  אורי גבריאל  רובי פורת-שובל  נלי תגר  גבי עמרני
 פרסים:  פרס האקדמיה לטלוויזיה
 ארץ מקור:  ישראל
 שפות:  עברית
 מספר עונות:  2
 מספר פרקים:  70
 הפקה
 מפיקים בפועל:  רז טוכבנד
 חברת הפקה:  Sumayoko הפקות
 הפצה:  HOT 
 עורכים:  יורם מנדל
 צלמים:  אבי קסמן
 מוזיקה:  גיל תורן, דודוש קלמס
 אורך פרק:  כ-30 דקות
 שידור
 רשת שידור:  HOT 3
 תקופת שידור מקורית:  7 במרץ 2010 – 27 בדצמבר 2011
 קישורים חיצוניים
 דף התוכנית ב-IMDb
 
עספור (בתרגום מערבית: عصفور; עֻצְפוּר, ציפור) היא סדרת טלוויזיה ישראלית מסוגת קומדיית דרמת מתח של חברת התקשורת HOT שעלתה לשידור ב-7 במרץ 2010, בערוץ HOT3, והסתיימה לאחר 2 עונות ב-27 בדצמבר 2011. יוצריה וכותביה של הסדרה הם חנן סביון וגיא עמיר שגם משחקים כשחקנים ראשיים בסדרה (מגלמים את הדמויות ניוטון וקצר בהתאמה). הסדרה הופקה על ידי אודי סגל "סומיוקו הפקות" ומגוללת את סיפורם של ארבעה חברים המתגוררים בתוך חוות שלדי אוטובוסים נטושים, בשולי אזור התעשייה בירושלים ונאבקים על מנת להחזיר את שטח החווה לרשותם לאחר שאגרת חוב כבדה הוטלה על השטח.
משמעות המילה "עַסְפוּר" היא ציפור בערבית. בסדרה היא מסמלת ציפור מזל שהייתה מגיעה לחווה בעבר הרחוק, בזמן שהחווה הייתה שייכת עוד לסבו של מוטי (שלום מיכאלשווילי), שלימים ירש ממנו את החווה. הרצף שלאורכו מאורגנת העלילה הוא מאבק בין ה"עשירים" לבין ה"עניים".
עלילה

עלילת הסדרה מבוססת על סיפורם של מוטי לוי ואיציק סוויסה, אחיו של חנן סביון (שעיברת את שם משפחתו), שהתגוררו באוטובוס בחווה בהרי ירושלים. ברבות הימים הקים מוטי פרויקט בשם "נערי האור" לשיקום בני נוער חסרי מסגרת.
עלילה > עונה ראשונה

העונה הראשונה צולמה בבית מאיר, יישוב קטן ליד ירושלים, אשר גרם לסדרה להראות שונה.
העונה הראשונה (50 פרקים) מתארת את סיפורם של מוטי אמויאל (שלום מיכאלשווילי), איציק בנסולי (עוז זהבי), רענן (קצר) קריסי (גיא עמיר), ומורלי (ניוטון) אביטל (חנן סביון), ארבעה חברים ירושלמים, הגרים בתוך אוטובוסים נטושים בחווה שירש מוטי מסבו. הארבעה מגלים כי על השטח שבו הם גרים ישנו חוב מצטבר של 750,321 ש"ח, מימי סבו של מוטי וכי העירייה מעוניינת להפשיר את שטח החווה (שטח חקלאי) למטרת בניית נדל"ן בשווי מיליוני שקלים. עמית פלד (דן שפירא), העובד בסוכנות ביטוח השייכת לאביו, מגלה על תוכנית ההפשרה ומחליט לערוך ביקור לחווה על מנת לקנות את השטח. שיר (אפרת דור), חברתו של עמית, רואה את מוטי בחווה וכל הזכרונות ממערכת היחסים שניהלו בהודו למשך ארבעה חודשים, צפים.
ארבעת החברים מבינים כי השטח בו הם חיים יכול לאפשר את חזרתם לחיים הנורמטיביים אם ישיגו את הסכום הנדרש לכיסוי החוב. מכאן, הם מנסים בכל דרך שהיא להשיג את הכסף הדרוש. משמרות על מונית שנלקחה מהמוסך בו איציק עובד, הלבנת הון בעזרת כרטיס זוכה פיס השייך לחברם המוגבל זוטא (נבו קמחי), הימורים באינטרנט, גנבה מבתים, עסקאות סמים ואפילו ביצוע שוד בשביל העולם התחתון. המסע להשגת הכסף, יחד עם מערכת היחסים הדינמית בין שיר למוטי וסיבוכים רומנטיים נוספים, הם העומדים בבסיס עלילתה של העונה. העונה מסתיימת בכך שאיציק מביים את מותו על מנת לברוח עם ג'ולייט, אשתו של קובי (אביב אלוש), חבר ילדות של איציק ועבריין מוכר, לצרפת, ומוטי מקבל בירושה את סכום החוב מצוף, גוסס שהתחבר עם מוטי בהוספיס, לאחר שהצליח לפני מותו של צוף לגרום לחידוש הקשר בינו לבין אחיו החרדי.
עלילה > עונה שנייה

העונה השנייה (20 פרקים) נפתחת חצי שנה לאחר אירועי העונה הראשונה. שיר התגרשה מעמית ועברה לגור עם מוטי בזמן שאמא שלה נפטרה. ניוטון ואורלי טיילו בפרו וקצר התחיל לעבוד ולקרוא את הספר ששרד מהפיצוץ של המכונית של איציק. בינתיים איציק עובד ביקב של אבא של ג'ולייט, סימו. כשדודתם של קצר וניוטון נפטרה, קצר מגלה שהיא למעשה אמו האמיתית, ממנה הוא יורש דירה וכסף. ניוטון חוזר לארץ (לאחר שהוא ואורלי נפרדו) והשניים מגלים שאיציק חי כאשר הם רואים אותו בטלוויזיה במשחק של אייאקס באמסטרדם. החבורה יוצאת לאמסטרדם לחפש את איציק. בינתיים מוטי מגלה שלחברתו לשעבר, רלי אאוחניה, יש בן בגיל המתאים ליחסים ביניהם, והוא נוסע לספרד על מנת לחדש איתה את הקשר ולבנות מערכת יחסים עם הבן, ששמו אנריקה. כשג'ולייט נפרדת מאיציק עקב מעורבות בעסקת סמים, איציק עובר לבית מלון במרסיי, שם נפגשת החבורה וסיפור חדש מתפתח. חוליה של "המוסד" ובראשה איתי (מהעונה הראשונה) מגיעה גם היא למרסיי לחסל טרוריסט אך הוא ניצל ויורה באיתי. מוטי מציל את איתי וכך החבורה מסתבכת עם הטרוריסטים חסן וג'ורג' המוסלמים-צרפתים. החבורה יוצאת ללא דרכונים כשהיא מבוקשת על ידי הטרוריסטים, קובי והמשטרה הצרפתית למסע חזרה לארץ. החבורה מגיעה למלון "אאוחניה" של רלי בספרד בעזרת קיקה (גל גדות), ישראלית שאיציק הכיר באמסטרדם, ושם מתפתחת מערכת יחסים בין קיקה לאיציק. החבורה משלמת כסף רב לתייר במלון שברשותו יאכטה על מנת שייקח אותם לארץ, אך תקלה טכנית ביאכטה מעכבת את הפלגתם. בינתיים החבורה עובדת במלון כאנשי צוות בשביל שיוכלו לשהות בו עד שיעזבו. בתקופת השהות במלון, מפתחים קצר וניוטון מערכות יחסים עם ענהאל ותמר, אחיות ישראליות עשירות ששוהות גם הן במלון. חוויאר, בעלה של רלי שחשב שאנריקה הוא בנו, מגלה שהוא בעצם בנו של מוטי. ברגע של כעס, עוזב חוויאר את הבית ומוטי חושב שיוכל לנצל את הסכסוך שנוצר בין חוויאר ואאוחניה על מנת לבנות איתה זוגיות ולהיות בקשר עם אנריקה. בהמשך, הוא מוותר על הרעיון לאחר שראה שאנריקה מתגעגע לאב שהכיר בפועל, והוא משכנע את חוויאר לסלוח לאאוחניה ולחזור הביתה. בינתיים, אוליאל, סוחר סמים ישראלי שעירב את קיקה ואיציק בעסקי ההברחות, מקבל הצעות הן מקובי והן מהטרוריסטים המוסלמים לתת מידע בנוגע למקום הימצאם של החבורה תמורת כסף רב. הוא מנסה לקבל מידע מקיקה ומציע לה כסף בתמורה. קיקה, שזקוקה לכסף על מנת לממן כליה להשתלה לאחיה, שבמקרה הוא הארכאולוג שתפקידו לתת "הכשר" לחווה של מוטי מטעם רשות העתיקות, משחקת משחק כפול ומטעה את קובי והטרוריסטים לגבי מיקומם המדויק. הטרוריסטים מתים אך קובי ניצל ובורח. החבורה נעצרת על ידי המשטרה אך מוטי מצליח להוכיח את חפותם והם משתחררים. לבסוף חוזרת החבורה לישראל יחד עם ענהאל ותמר ביאכטה שלהן, אך הקשר בין קצר וענהאל מסתיים כשהיא חוזרת לבן זוגה לשעבר, קובי נהרג על ידי קצר וניוטון בעת שהוא מנסה לרצוח אותם. מוטי מוכר את השטח לקבלן והם מתעשרים.
הסדרה מסתיימת כשהחבורה חוגגת עם הכסף.
פרסים

בשנת 2010, זכתה הסדרה בפרס האקדמיה לטלוויזיה עבור "סדרת הדרמה היומית הטובה ביותר". בנוסף, הייתה הסדרה מועמדת לשני פרסים נוספים (הבימוי הטוב ביותר והתסריט הטוב ביותר).
דמויות > דמויות ראשיות

מרדכי (מוטי) אמויאל - (שלום מיכאלשווילי): מנהיג החבורה. מוטי גדל במשפחה קשת יום בשכונת קריית משה בירושלים, אימו עקרת בית ואביו עובד כשומר בחברת אבטחה ומרוויח משכורת מינימום, אח של סיוון, ונכדו של ויקטור, בעל החווה שמעניק לו אותה מכל נכדיו כירושה. יוצא סיירת גולני. טס לאחר השירות הצבאי ללאוס והודו, שם הכיר ישראלית ממעמד סוציו אקונומי גבוה בשם שיר. השניים מתאהבים. לאחר כמה חודשים, מוטי עוזב את שיר, וממשיך בטיול לבדו. השניים לא נפגשו במשך שנתיים, אז הקשר בינם התחדש במקרה. עובד בחברה קדישא כרוחץ גופות. בעונה השנייה יוצא מוטי לספרד לחפש אחרי חברתו הספרדייה לשעבר, ומגלה שיש לו בן ממנה. מוטי אדם חזק, עצמאי ולא אוהב לבקש טובות מאחרים. לעיתים מצטייר כאדם מנוכר, שסובל מרגשי נחיתות עקב סביבת מוצאו. בעונה הראשונה מנהל עם עמית מאבק על ליבה של שיר ועל השטח והם הופכים ליריבים.
יצחק (איציק) בנסולי - (עוז זהבי): חברו הטוב ביותר של מוטי, ה"דון ז'ואן" של החבורה ורודף שמלות חסר מעצורים. מגיל קטן הסתובב ברחובות, לאחר שאמו עזבה את אביו, ואביו נהג להכותו על בסיס תכוף, עד אשר ברח מחזקתו. איציק עובד במוסך קטן בירושלים אותו מנהל שלמה, חברו הקרוב של ויקטור, סבו של מוטי. שלמה אסף את איציק מהרחוב ולמעשה גידל אותו. איציק מקושר עם קובי, חבר ילדות ועבריין בעולם התחתון. במהלך העונה הראשונה מנהל איציק רומן עם ג'ולייט, אשתו של קובי. לקראת סוף העונה קובי מגלה על הקשר הרומנטי שלו עם ג'ולייט מה שאיים על חייו וגרם לו לבצע עסקת עד מדינה עם המשטרה, שבה הוא ביים את מותו, שינה את זהותו, ברח לצרפת עם ג'ולייט ונאלץ לעזוב את חבריו על מנת להגן על חייו מקובי שמאיים להרוג אותו.
רענן "קצר" קריסי - (גיא עמיר): בן דודו של ניוטון, מתגורר בחווה יחד עם מוטי, איציק וניוטון. קצר הוא בעל "פתיל קצר", ומכאן נגזר כינויו. מסורתי. אוהד של בית"ר. עובד בפיצוציה. בעונה השנייה מגלה כי הוא מאומץ ואמו הביולוגית היא למעשה מי שהכיר כדודתו הנכה, יונה. הוא מתאהב בענהאל, בחורה בכיסא גלגלים שהיא אורחת במלון בו הוא שהה ועבד, אך הקשר ביניהם נגמר כשהיא חוזרת לבן זוגה לשעבר. קצר מצחיק, ציני, עוקצני ובן אדם מעט קר כלפי אחרים ובמיוחד לבן דודו ניוטון ולרעיונותיו. אך ניוטון הבן אדם החשוב לו ביותר. זאת הצהיר באחד הפרקים.
מורלי "ניוטון" אביטל - (חנן סביון): מתגורר בחווה יחד עם מוטי, איציק וקצר. ניוטון נוטה לרקום תוכניות סבוכות (ולעיתים מטופשות) ומכאן נגזר כינויו. במהלך הסדרה הוא מתאהב בסטודנטית למדעי המחשב בשם אורלי. השניים ידעו עליות ומורדות ולבסוף הפכו לזוג. יחסיהם נגמרים כשהיא בוגדת בו עם חבר שניוטון הכיר בזמן טיולם לפרו. לאחר מכן, מתפתח רומן בינו לבין תמר, אורחת במלון שניוטון שהה ועבד בו בספרד. ניוטון אדם רגיש, חם, תמים וטוב לב שטובת חבריו עומדת לנגד עיניו.
דמויות > דמויות משנה

יעקב (קובי) שרביט - (אביב אלוש): חבר ילדות של איציק, ואיש העולם התחתון. נשוי לג'ולייט, וכשגילה שאיציק ניהל רומן עם אשתו מנסה לחסל אותו. הם הופכים לאויבים. בעונה השנייה מגלה קובי כי איציק חי בצרפת, ועובד בייקב המשפחתי של ג'ולייט. הוא נוסע אחריו כדי להרוג אותו. ביחד עם ליאור ניסימיאן. עבריין ישראלי. מסתכסך עם המאפיה המוסלמית. נהרג בפרק האחרון על ידי קצר וניוטון.
עמית פלד - (דן שפירא) (עונה ראשונה): האנטגוניסט הראשי בעונה הראשונה. ממעמד סוציו אקונומי גבוה, בן למנכ"ל "פלד ביטוחים", אחת מחברות הביטוח הגדולות בארץ. נמצא בהיתקלויות רבות עם גיסו עודד על תפקיד סמנכ"ל החברה, בזמן שאביו מתקיל אותו בעקביות. עמית נמצא ביריבות חריפה עם מוטי על ליבה של שיר ועל בעלות השטח החקלאי שבבעלותו. מחבל בניסיונות גיוס הכסף של מוטי וחבריו בכל דרך אפשרית, בעזרתם של איתי ויולי. מצליח לזכות בליבה של שיר לאחר ששכנע אותה, באמצעות הקלטה מזויפת, שמוטי היה מוכן לוותר עליה בתמורה לכסף. בעונה השנייה סופר כי עמית ושיר התגרשו, ובעקבות זאת נסע למסע גילוי עצמי בהודו, באופן דומה לזה של מוטי ושיר.
שיר אמבר - (אפרת דור): בת זוגו של עמית בתחילת הסדרה, אשר עובדת כסטז'רית לעריכת דין בחברת "פלד ביטוחים". בעבר קיימה מערכת יחסים להוטה עם מוטי בהודו והקשר ביניהם מתחדש במהלך הסדרה. קרועה בין שני עולמות, ומהרהרת עד הסוף על בחיר ליבה. בסוף העונה הראשונה מתחתנת עם עמית בלית ברירה. לאורכה של העונה הראשונה, מנסה שיר להוכיח שאביה, עו"ד מצליח, לא נהרג בתאונת דרכים, אלא נרצח באכזריות בידי גורמים בעולם התחתון. בעונה השנייה מתגרשת מעמית וחוזרת למוטי, אך היא עוזבת אותו בסוף העונה אחרי שמוטי סיפר לה שהיה מוכן לבגוד בה בשביל להישאר עם הבן שלו, אנריקה.
איתי בכר - (עמוס תמם): חברו הטוב ביותר של עמית. יוצא יחידת דובדבן וקצין בילוש ביאחב"ל, אשר מתמקד באיסוף חומרים שיביאו להרשעתו של סרגוסטי. הוא מתאהב ביולי ומכניס אותה להריון. בעונה השנייה הוא מגויס למוסד ונפצע במבצע חיסול, אך ניצל על ידי מוטי. אבא לתום.
יולי ברקאי - (דנה פרידר): חברתה הטובה של שיר. שונאת את מוטי וחושבת שהוא לא מספיק טוב עבור שיר, תחושות שמשפיעות על מערכת היחסים שלה עם שיר. מנסה את מזלה עם עמית, אך לבסוף מתאהבת בחברו איתי ונכנסת ממנו להריון. אמא לתום.
אורלי - (נלי תגר): סטודנטית למחשבים וחברה של ניוטון בעונה הראשונה. השניים נפרדים תוך כדי טיול לפרו, לאחר שנודע לניוטון כי בגדה בו עם חברו הטוב ג'וני. בסוף העונה השנייה מתגלה כי זרקה את ג'וני ורצתה לחזור לניוטון, אך נדחתה.
ג'ולייט - (אלינור קלוגר): אשתו של קובי. במהלך העונה הראשונה מתאהבת באיציק ותובעת גירושין מקובי, והעניין מסכן את חייו של איציק. לבסוף נפרדת מאיציק לאחר שגילתה שהיה מעורב בעסקת סמים עם אוליאל, ובכך סיכן את העסק המשפחתי.
ויקטור - (גבי עמרני): סבו המנוח של מוטי. נראה בפלאשבקים במהלך הסדרה, ומתואר כאיש חכם ונעים הליכות. הכה עד זוב דם את סרגוסטי, לאחר שזה שלח עבריינים לאיים על נכדו מוטי. נפטר מעט אחרי הטיסה של מוטי להודו.